2021. gada 31. augustā Noteikumi Nr. 588

Rīgā (prot. Nr. 58 52. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14., 15., 16., 17., 18. un 21. punktu,

6.1panta otro daļu, 6.3panta otro daļu, 6.4panta otro daļu,

6.7panta pirmo, otro un trešo daļu, 6.9panta otro daļu,

10.4panta trešo daļu un 49.6 panta pirmo daļu un

Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A., 114A., 120B., 123., 129., 134A., 153A., 159., 164A. nr.) šādus grozījumus:

1. Aizstāt norādē, uz kāda likuma pamata noteikumi izdoti, vārdus un skaitli "un [10.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p10.4) trešo daļu" ar skaitļiem un vārdiem "10.4panta trešo daļu un 49.6 panta pirmo daļu".

2. Papildināt noteikumus ar 6.3.1.8. apakšpunktu šādā redakcijā:

"6.3.1.8. šo noteikumu [38.27 punkta](https://likumi.lv/ta/id/315304#p38_27) ievaddaļā minētās personas organizētos kolektīvos (piemēram, darbavietā, amatieru kolektīvos, izglītības iestādē);".

3. Aizstāt 14.6 punkta ievaddaļā vārdus un skaitli "līdz brīdim, kamēr tas nepārsniedz 120" ar vārdiem "vai līdz turpmākajam Ministru kabineta lēmumam".

4. Svītrot 14.611. apakšpunktu.

5. Papildināt noteikumus ar 14.11 punktu šādā redakcijā:

"14.11 Atļauts organizēt tirdzniecības izstādes iekštelpās, ja izpildītas šo noteikumu 38.34 punktā minētās prasības (izņemot 38.34 5., 38.34 8.,  38.34 9. un 38.34 10.  apakšpunktā minētās prasības) un vienai personai tiek nodrošināti ne mazāk kā 15 m2 no publiski pieejamās telpas platības, kā arī eju platums starp izstāžu stendu rindām ir vismaz trīs metri."

6. Papildināt IV1 nodaļu ar 34.8 punktu šādā redakcijā:

"34.8 Ierobežotu intensīvās terapijas resursu izmantošana un pacientu prioritizēšana tiek noteikta, ievērojot šādus galvenos principus un kritērijus:

34.81. palīdzība tiek sniegta iespējami lielākam pacientu skaitam;

34.82. visi pacienti neatkarīgi no noteiktās diagnozes tiek vērtēti pēc vienotiem kritērijiem;

34.83. izvērtējums tiek veikts bez diskriminācijas, lēmumu pieņem konsīlijs;

34.84. tiek ņemta vērā pacienta griba par atteikšanos no ārstēšanas kopumā vai no konkrētas ārstniecības metodes;

34.85. pieņemtais lēmums par prioritizāciju (terapijas pieejamību) tiek regulāri pārskatīts;

34.86. pārtraucot intensīvās terapijas aprūpi, tiek nodrošināta cita pieejamā ārstēšana;

34.87. izvērtējums tiek balstīts uz starptautiski atzītām kritiski slimo pacientu novērtēšanas skalām un citiem nozīmīgiem klīniskajiem kritērijiem."

7. Papildināt noteikumus ar 38.315. un 38.316. apakšpunktu šādā redakcijā:

"38.315. šo noteikumu [38.27](https://likumi.lv/ta/id/315304#p38.27) punkta ievaddaļā minētās personas var apmeklēt tirdzniecības izstādes iekštelpās kopā ar nepilngadīgiem bērniem. Bērni, kuri ir vecāki par 12 gadiem un neatbilst šo noteikumu [38.27](https://likumi.lv/ta/id/315304#p38.27) punkta ievaddaļā minētajiem nosacījumiem, uzrāda sadarbspējīgu testēšanas sertifikātu, ka pēdējo 48 stundu laikā pirms pasākuma ir veikuši Covid-19 testu, nosakot SARS-CoV-2 vīrusa RNS, un tas ir negatīvs, vai pēdējo sešu stundu laikā pirms pasākuma veiktais SARS-CoV-2 antigēna tests ir negatīvs, ja pasākuma organizators nodala apmeklētāju plūsmas dažādos laikos. Visas personas no septiņu gadu vecuma lieto mutes un deguna aizsegu, un pasākuma laikā vienai personai tiek nodrošināti ne mazāk kā 5 m2no publiski pieejamās telpas platības;

38.316. šo noteikumu [38.27](https://likumi.lv/ta/id/315304#p38.27) punkta ievaddaļā minētās personas var apmeklēt tirdzniecības izstādes ārtelpās kopā ar nepilngadīgiem bērniem. Bērni, kuri ir vecāki par 12 gadiem un neatbilst šo noteikumu [38.27](https://likumi.lv/ta/id/315304#p38.27) punkta ievaddaļā minētajiem nosacījumiem, uzrāda sadarbspējīgu testēšanas sertifikātu, ka pēdējo 48 stundu laikā pirms pasākuma ir veikuši Covid-19 testu, nosakot SARS-CoV-2 vīrusa RNS, un tas ir negatīvs, vai pēdējo sešu stundu laikā pirms pasākuma veiktais SARS-CoV-2 antigēna tests ir negatīvs, ja pasākuma laikā visas personas ievēro divu metru distanci."

8. Papildināt V2 nodaļu ar 38.66 punktu šādā redakcijā:

"38.66 Prasības par šo noteikumu 38.52 punktā minētās apliecinājuma anketas aizpildīšanu un iesniegšanu informācijas sistēmas tīmekļvietnē (covidpass.lv) neattiecas uz kruīza kuģu pasažieriem, kuriem ir šo noteikumu 38.40 punktā minētie dokumenti, kas apliecina personas atbilstību šo noteikumu 38.39 1. vai 38.39 2. apakšpunktā minētajām prasībām. Kruīza kuģa pasažieris uzrāda pārvadātājam šo noteikumu 38.40 punktā minētos dokumentus, pārvadātājs elektroniski pārbauda uzrādītā sertifikāta derīgumu vai vizuāli pārliecinās par šo noteikumu 38.40 punktā minēto dokumentu esību."

9. Izteikt 3. pielikumā minēto prioritāri vakcinējamo personu IX grupu šādā redakcijā:

|  |  |
| --- | --- |
| "IX grupa | Visi pārējie sabiedrības locekļi, kas vakcināciju nav saņēmuši iepriekš, tajā skaitā  Eiropas Parlamenta un Padomes 2004. gada 29. aprīļa regulā (EK) Nr. 883/2004 par sociālās nodrošināšanas sistēmu koordinēšanu noteiktās personu grupas, kurām ir tiesības saņemt veselības aprūpes pakalpojumus tādā pašā apjomā kā Latvijā apdrošinātām personām, personas, kurām ir piešķirta termiņuzturēšanās atļauja Latvijā, Latvijā studējoši pilna laika ārvalstu studenti un Latvijā akreditēti un rezidējoši ārvalstu diplomātisko un konsulāro pārstāvniecību, starptautisko organizāciju un to pārstāvniecību darbinieki un viņu ģimenes locekļi, bēgļi vai personas, kurām piešķirts alternatīvais statuss, bezvalstnieki, kuriem bezvalstnieka statuss ir piešķirts Latvijas Republikā, patvēruma meklētāji, aizturētie ārzemnieki, kuri aizturēti Imigrācijas likumā noteiktajā kārtībā, vai citos gadījumos, ja personas uzturēšanās Latvijā saistīta ar humāniem apsvērumiem" |

Ministru prezidents A. K. Kariņš

Veselības ministrs D. Pavļuts